# Άρθρο 17

# Περιορισμοί στη χρήση κοινόχρηστων χώρων πρασίνου.

* Η αρμόδια υπηρεσία πρασίνου μπορεί σε απόφασή της να ορίσει ώρες λειτουργίας και να θέτει περιορισμούς για τις χρήσεις σε ολόκληρο ή σε τμήμα των κοινόχρηστων χώρων πρασίνου.
* Επιτρέπεται η παραμονή των πολιτών στον χλοοτάπητα των αστικών κοινόχρηστων χώρων πρασίνου για πικ-νικ, παιχνίδι παιδιών, κ.λπ.
* Επιτρέπεται εντός των κοινόχρηστων χώρων πρασίνου η ποδηλασία, η τροχοσανίδα(skateboard), το φρίσμπι**,** το παιχνίδι με μπάλα κ.λπ., λαμβάνοντας υπόψη ότι από τις παραπάνω δραστηριότητες δεν δημιουργείται όχληση και στους λοιπούς χρήστες των χώρων.
* Για τη χρήση των αστικών κοινόχρηστων χώρων πρασίνου πέρα από το σκοπό για τον οποίο δημιουργήθηκαν όπως π.χ. για εκδηλώσεις, απαιτείται η προηγούμενη έγκριση του εκάστοτε αρμόδιου δημοτικού οργάνου, στην οποία θα ορίζονται οι όροι χρήσης, ανάλογα με την ιδιαιτερότητα του κάθε χώρου, και θα προσδιορίζονται τυχόν τέλη που μπορεί τυχόν να επιβληθούν.